40 
stærke Smerter og ulidelig Ømhed i Fingerspidserne 
under Neglene. 
Man bør ikke have frisk stoppede Fugle staaende 
til Tørring i Værelser, hvor man opholder sig, da der 
især under Tørringen udvikles overordentlig giftige Luft- 
arter, som i højeste Grad er skadelige for Sundheden. 
Fuglene skal henstaa paa et afsides Sted, hvor der er 
Træk, for at disse giftige Luftarter kan gaa ud i det fri. 
Opbevaring og Vedligeholdelse af en Fugle samling. 
Samleren bør opbevare de udstoppede og opstillede 
Fugle i et Skab, som bør have sin Plads i et tørt 
Værelse. Skabet bør ikke være større, end at man kan 
naa de øverste og bageste Fugle, naar man staar foran 
det paa Gulvet. Hylderne maa helst være af Glas 
(tykt fransk Glas). Man anbringer to Hylder af Skabets 
hele Bredde, to af Skabets halve Bredde, den ene 
mellem Hylderne, den anden mellem øverste Hylde og 
Skabets Loft. Sider og Døre maa være forsynede med 
Glas. Dørene maa lukke saa støvtæt som muligt og 
forsynes med Pasquil-Laase og fortløbende Charniére- 
Hængsler. 
Egetræs-Skabe og dertil Egetræs-Plader er meget 
smagfuldt. 
Støv kan vanskeligt holdes ude af Skabet. Vil 
man holde sine Fugle rene og smukke og være sikker 
paa at undgaa Insekter, er det nødvendigt at rense saa- 
vel Skabet som Fuglene med deres Fodstykker et Par 
Gange om Aaret. I den Hensigt tages alle Fuglene 
ud, børstes og aftørres med en meget blød Pensel og 
et ligeledes ganske blødt og let Viskestykke; under 
Halen purres de forsigtigt ud med en Pennefjer eller 
langhaaret Børste; ligeledes maa man rense meget om- 
hyggeligt ud mellem Fuglens Fødder og Gren eller 
